Domenico Toschi

Domenico Toschi (født 11. juni 1535 i Castellarano i Reggio Emilia, død 26. mars 1620 i Roma) var en italiensk soldat, jurist og kardinal i den katolske kirke.

Bakgrunn 
Han ble født til en fattig familie. Etter å ha tjent som soldat, tok Toschi utdannelse i Roma og ble en kjent kanonist. Han skrev den flerbinds juridiske avhandling Practicarum conclusieum iuris in omni foro frequentiorum. Han tjente som viselegat i Bologna og var byens guvernør (1585-1588), og deretter som rådmann i Toscana (1588-1592).

Biskop, kardinal 
Han var biskop av Tivoli fra 1595 til 1606.  Han ble elevert til kardinalprest av tittelkirken  San Pietro in Montorio den 3. mars 1599 av pave Klemens VIII som en belønning for å ha styrt Roma mens pave Klemens var i Ferrara.

Han deltok i de pavelige konklaver i mars og mai 1605. Toschi var selv lansert som kandidat til pave i det konklavet i mai 1605, og ble nær ved å bli valgt, men kardinal Caesar Baronius grep inn og innvendte at Toschi var uegnet for pavedømmet på grunn av sin språkbruk og klesdrakt. Dette ville bli den rene skandale, fremholdt han. Etter Baronious' inngripen ble det foretatt avstemning, og kardinal Toschi kom til kort med to stemmer for lite.

Han trakk seg som biskop av Tivoli i 1606, og ble der erstattet av nevøen Giovanni Battista Toschi. Han tjente som camerlengo for kardinalkollegiet i 1616–17. 

Han publiserte en rekke arbeider om kanonisk rett, og var kjent for å fremme utdannelsen av fattige studenter. 

Han døde i Roma.

Episkopalgenealogi
Hans episkopalgenealogi var::
 Biskop Antonio Lauro (1498-1577)
 Kardinal Felice Peretti Montalto (1521-1590) *bispeviet 1567
 Kardinal Mariano Pierbenedetti, (1538-1611) *1577
 Kardial Domenico Toschi (1535-1620) *1595

Verker
Practicae conclusiones juris (Rome, 1605-1608, 8 volumes in folio)
Tractatus de jure statuum in imperio Romano (Frankfort, 1620 in quarto)Theologicarum quasetionum ac ractationum omnium series'' (Bologna, 1662 in quarto)

Litteratur

Referanser

Italienske jurister
Italienske katolske biskoper
Italienske kardinaler
Linjen Lauro (ekstinkt)
Personer fra provinsen Reggio Emilia